|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 17.12.2024 | nr 55 | |
| **Sotsiaalkaitseministri määruste muutmine** |  |

Määrus kehtestatakse sotsiaalhoolekande seaduse § 72 lõike 5 punktide 1–3, § 79 lõike 6 ja § 86 lõike 7 alusel.

**§ 1. Sotsiaalkaitseministri 21. detsembri 2015. a määruse nr 65 „Erihoolekandeteenuste rahastamine“ muutmine**

Sotsiaalkaitseministri 21. detsembri 2015. a määruses nr 65 „Erihoolekandeteenuste rahastamine“ tehakse järgmised muudatused:

**1)** paragrahvis 1 ja § 11 lõikes 6 asendatakse sõnad „kogukonnas elamise teenuse ja“ tekstiosaga „kogukonnas elamise teenuse, päeva- ja nädalahoiuteenuse ning“;

**2)** paragrahvi 11 lõike 4punkt 4 tunnistatakse kehtetuks;

**3)** paragrahvi 11 täiendatakse lõikega 41 järgmises sõnastuses:

„(41) Kogukonnas elamise teenuse puhul kaetakse maksimaalse maksumuse hulgas lisaks lõigetes 1 ja 4 sätestatule teenust saavate isikute personaalsesse raviplaani mittekuuluvate käsimüügiravimite ning meditsiiniseadmete ja -tarvete kulu.“;

**4)** paragrahvi 11 lõige 5 sõnastatakse järgmiselt:

„(5) Ööpäevaringse erihooldusteenuse puhul kaetakse maksimaalse maksumuse hulgas lisaks lõigetes 1 ja 4 sätestatule inkontinentsitoodete, naha kaitse ja puhastamise vahendite ning isiku personaalsesse raviskeemi kuuluvate ravimite manustamiskordadeks jagamise kulu.“;

**5)** paragrahvi 11 täiendatakse lõikega 51 järgmises sõnastuses:

„(51) Päeva- ja nädalahoiuteenuse puhul kaetakse maksimaalse maksumuse hulgas lisaks lõikes 1 sätestatule järgmised kulude koostisosad:

1) sotsiaalhoolekande seaduse § 991 lõikes 2 sätestatud tegevuste elluviimiseks vajalike vahendite, materjalide ja muu kulu;

2) teenust saavate isikute hügieenitarvete ja voodipesu ning nende soetamise ja hooldamisega seotud kulu;

3) teenust saavate isikute personaalsesse raviplaani mittekuuluvate käsimüügiravimite ning meditsiiniseadmete ja -tarvete kulu;

4) teenust saavate isikute kasutuses olevate eluruumide sisustuse kulu;

5) administratsiooniruumide ja nende ruumide, kus viiakse ellu teenuse sisuks olevaid tegevusi, hooldus- ja kommunaalkulu.“;

**6)** paragrahvi 11 lõike 6 punktis 2 asendatakse tekstiosa „lõikes 4, ja“ tekstiosaga „lõigetes 4 ja 51, ning“;

**7)** paragrahvi 2 täiendatakse lõigetega 41 ja 42 järgmises sõnastuses:

„(41) Sotsiaalhoolekande seaduse §-s 992 nimetatud päeva- ja nädalahoiuteenust saama õigustatud isikul, kes on suunatud nimetatud teenust saama, on õigus saada päeva- ja nädalahoiuteenust maksimaalse maksumusega 75 eurot ööpäevas kuni 23 ööpäeva eest kalendrikuus.

(42) Kui lõikes 41 nimetatud isikule osutatakse teenust vaid päevasel ajal, on tal õigus saada päeva- ja nädalahoiuteenust maksimaalse maksumusega 60 eurot päevas.“;

**8)** paragrahvi 4 lõiget 1 täiendatakse pärast sõnu „kogukonnas elamise teenust“ tekstiosaga „, päeva- ja nädalahoiuteenust“;

**9)** paragrahvi 41 tekst sõnastatakse järgmiselt:

„(1) Sotsiaalkindlustusamet võib lisaks käesoleva määruse § 2 lõigetes 12–15 sätestatule tasuda kasutamata erihoolekandeteenuse koha kulud erihoolekandeteenuse osutajale, kes osutab teenust § 2 lõigetes 12 ja 14 nimetatud isikutele. Tasumine toimub iga kuu esitatud arvete alusel arvel märgitud ulatuses, kuid kõige rohkem 65 protsenti § 2 lõikes 12 või 14 kehtestatud teenuse maksimaalsest maksumusest.

(2) Kui Sotsiaalkindlustusamet tasub päeva- ja nädalahoiuteenuse osutajale kasutamata erihoolekandeteenuse päevade kulud sotsiaalhoolekande seaduse § 79 lõigetes 12 ja 41 sätestatud alustel, toimub tasumine iga kuu esitatud arvete alusel arvel märgitud ulatuses, kuid kõige rohkem 65 protsenti § 2 lõikes 41 kehtestatud teenuse maksimaalsest maksumusest.“;

**10)** määrust täiendatakse §-ga 45 järgmises sõnastuses:

„**§ 45. Igapäevaelu toetamise teenuse eest tasumine alates 1. jaanuarist 2025. a**

Sotsiaalkindlustusamet tasub alates 1. jaanuarist 2025. a käesoleva määruse § 2 lõigetes 12–15 sätestatud ulatuses igapäevaelu toetamise teenuse eest juhul, kui isikule on suunamisotsus väljastatud enne 1. jaanuari 2025. a.“.

**§ 2. Sotsiaalkaitseministri 26. aprilli 2022. a määruse nr 38 „Tegevusjuhendaja ettevalmistusnõuded ja nõuded koolitusele“ muutmine**

Sotsiaalkaitseministri 26. aprilli 2022. a määruse nr 38 „Tegevusjuhendaja ettevalmistusnõuded ja nõuded koolitusele“ § 2 lõiget 4 täiendatakse pärast sõnu „kes osutab“ sõnadega „päeva- ja nädalahoiuteenust või“.

**§ 3.** **Määruse jõustumine**

Määrus jõustub 1. jaanuaril 2025. a.

(allkirjastatud digitaalselt)

Signe Riisalo

sotsiaalkaitseminister

(allkirjastatud digitaalselt)

Maarjo Mändmaa

kantsler